ห้องร้องทุกข์ : ชาวหมู่บ้านอยู่เจริญร้องมา แมวจรจัดเต็มไปหมด วอนเขตห้วยขวางมาดูแลหน่อย
คอสะพานทรุด ผู้ใช้สะพานข้ามทางรถไฟในโครงการรถไฟรางคู่จิระ-ขอนแก่น อ.บัวใหญ่ จ.นครราชสีมา บ่นมา เพิ่งสร้างเสร็จ ใช้งานได้ไม่นาน คอสะพานกลับทรุดตัวเป็นคลื่น เวลารถวิ่งมาด้วยความเร็วจะ กระเด็น-กระดอน ยิ่งรถมอเตอร์ไซค์เหินขึ้นไปบนอากาศ เกิดอุบัติเหตุบ่อยครั้ง รฟท.รีบมาแก้ไข ก่อนจะเกิดโศกนาฏกรรมขึ้น,บังไฟส่องทาง ทางเข้าชุมชนสุเหร่าบ้านเกาะ ซอยสุวินทวงศ์ 7 เขตมีนบุรี สองข้างทางมีต้นไม้ และไม้เลื้อยเต็มไปหมด บางต้น เลื้อยขึ้นไปเกาะบนเสาไฟบังไฟส่องสว่าง ทำให้มืดมาก อีกทั้งเป็นซอยเปลี่ยว หวั่นเกิดอันตรายขึ้น สนง.เขตมีนบุรี มาตัดแต่งต้นไม้ อย่าให้บังไฟส่องสว่างที,วิ่งผิดเวลา ถนนในซอยลาดกระบัง 54 เขตลาดกระบัง ถนนนี้เป็นทางลัดทะลุออกไปถนนวัดศรีวารีน้อย ออกบางนา กม.18 มีทั้งรถเทรเลอร์ รถพ่วง ขนดิน วิ่งในชั่วโมงเร่งด่วน ทั้งเช้าและเย็น ทั้งๆที่มีป้ายห้ามติดไว้ แต่ไม่มีใครเกรงกลัว ทำให้รถติดแถมเกิดอันตรายด้วย อย่างนี้ปล่อยไว้ไม่ได้แล้ว ตร.พื้นที่จัดการไปเลย,ฝุ่นเยอะ ผู้ใช้รถใช้ถนนย่านโรงปูน ถนนกำแพงเพชร 2 หลังสวนจตุจักร ร้องมา บริเวณนี้มี ฝุ่นละอองฟุ้งกระจายตลอดทั้งวัน แม้จะมีรถมาฉีดพ่นน้ำลดปริมาณฝุ่นบนฟุตปาทและเกาะกลางถนนแล้วก็ตามแต่ยังคงมีฝุ่นกระจายไปทั่ว เพราะมีรถบรรทุกสิบล้อ วิ่งเข้าออกตลอด ขอให้ เขตจตุจักรช่วยแก้ไขปัญหาด้วย,แมวจรจัด ที่หมู่บ้านอยู่เจริญ 779 ซอยแยก 20 มิถุนา ถนนประชาราษฎร์บำเพ็ญ เขตห้วยขวาง แจ้งว่าที่ซอย 3 มีแมวจรจัดอาศัยอยู่กว่า 20 ตัว เพราะมีคนนำอาหารมาวางให้กิน ออกลูกออกหลานเยอะมาก ชาวบ้านต้องทนดมขี้เยี่ยวแมว ปีนขึ้นหลังคารถเป็นรอยเสียหาย อยากให้เขตห้วยขวางมาดูแลหน่อย,helpcenter@thairath.co.th,โทร.0-2127-1000 กด 2,แฟกซ์ 0-2272-1333,จันทร์-เสาร์ 09.00-17.00 น. เว้นวันอาทิตย์
แมวจรจัด ที่หมู่บ้านอยู่เจริญ 779 ซอยแยก 20 มิถุนา ถนนประชาราษฎร์บำเพ็ญ เขตห้วยขวาง แจ้งว่าที่ซอย 3 มีแมวจรจัดอาศัยอยู่กว่า 20 ตัว เพราะมีคนนำอาหารมาวางให้กิน
ห้องร้องทุกข์,แมวจรจัด,หมู่บ้านอยู่เจริญ,ห้วยขวาง